cyanic-selkie/wikianc huggingface dataset:
Pittsburgh Steelers
Stadioner
Steelers flyttet inn i Acrisure Stadium i 2001, da under navnet Heinz Field. Laget har hatt flere hjemmebaner siden 1933. I 31 sesonger delte Steelers Forbes Field med Pittsburgh Pirates, fra 1933 til 1963. I 1958 spilte laget også noen hjemmekamper på Pitt Stadium ved University of Pittsburgh. Fra 1964 til 1969 spilte Steelers kun på campusbanen før de sammen med Pirates flyttet til Three Rivers Stadium nord i Pittsburgh. Three Rivers var stedet hvor Chuck Noll og Dan Rooney gjorde laget om til en av de beste i ligaen, og hvor laget vant fire Super Bowl på seks sesonger og nådde sluttspillet 11 av 13 sesonger mellom 1972 og 1984, inkludert AFC Championship-kampen syv ganger. Siden 2001 har en ny generasjon av Steelers gjort Heinz Field legendarisk med to nye Super Bowl-titler og flere AFC Championship Games. Etter at Heinz avslo en kontraktforlengelse for navnerettighetene i 2022 signerte Steelers rettighetene over til forsikringsselskapet Acrisure, og omdøpte da stadionet til Acrisure Stadium.
Treningsleir
Steelers avholder sin treningsleir øst for byen i Saint Vincent College i Latrobe. Plassen er en av de mest kjente i ligaen, og Peter King, skribent for SI.com, har beskrevet den som: "... I love the place. It's the perfect training-camp setting, looking out over the rolling hills of the Laurel Highlands in west-central Pennsylvania, an hour east of Pittsburgh. On a misty or foggy morning, standing atop the hill at the college, you feel like you're in Scotland. Classic, wonderful slice of Americana. If you can visit one training camp, this is the one to see.
Laget har hovedkvarter og treningslokaler i University of Pittsburgh Medical Center Sportsplex på sørsiden av Pittsburgh. Bygget ble ferdigstilt i 2000 og inneholder lokaler for profesjonelle innen sportsmedisin og forskning, samt er hjemmebanen for University of Pittsburgh Panthers.
På grunn av koronaviruspandemien avholdt Steelers treningsleirene i 2020 og 2021 i Heinz Field. I 2022 var de tilbake på Saint Vincent College.
Historiske fasiliteter
Rooney-familien har lenge hatt et nært forhold til Duquesne University i byen, og mellom lagets grunnleggelse på 30-tallet og slutten av 90-tallet brukte laget Art Rooney Field og andre fasiliter på campus enten som sin primære eller sekundære treningsplass, samt Greenlee Field på 30-tallet.
På 70- og 80-tallet spilte laget kamper i South Park sør for Pittsburgh. I noen sesonger, inkludert under spillerstreiken i 1987, brukte Steelers Point Stadium i Johnstown for trening en uke. På 50-tallet laget treningsleir i St. Bonaventure University og Ligonier.
"Primære" medlemmer
Steelers har tredje flest "primære" medlemmer i Pro Football Hall of Fame, det vil si personer som tilbragte størsteparten eller hele karrieren sin i Pittsburgh. De har også flest medlemmer av lag som ble stiftet i eller etter, og er det eneste laget med tre eiere i galleriet.
Spillere utvalgt til Pro Bowl
Følgende spillere på Steelers har blitt utvalgt til å spille i Pro Bowl:
Spillere valgt til NFLs tiårslag
Følgende er spillere og trenere fra Pittsburgh Steelers som har blitt valgt til et "All-Decade Team" (tiårslag) samt 75-årslaget av Pro Football Hall of Fames utvalgskomité. Bare personer som spilte for Steelers i tiåret det gjelder er inkludert.
All-time-lag
I sammenheng med laget 75. sesong i 2007 annonserte laget et All-Time-lag bestående av de 33 beste spillerne i Steelers historie. Dette laget byttet ut All-Time-laget bestående av 24 spillere som ble laget i forbindelse med lagets 50. sesong i 1982.
Det ble også utgitt et "Legends-lag" bestående av lagets beste spillere før 1970 som ble gitt ut sammen med All-Time-laget.
Æresgalleri
Pittsburgh Steelers' egne æresgalleri ble etablert 1. august 2017. Der er 53 medlemmer.
Trenere
Steelers har hatt 16 trenere i lagets historie. De har gått gjennom færre hovedtrenere enn noe annet lag i NFLs moderne historie. Deres første coach fra Forrest Douds, som ledet laget til en 3-6-2-sesong i 1933. Chuck Noll var coach for den lengste perioden i Steelers historie; han er en av bare fire som har coachet ett NFL-lag i 23 år. Steelers nåværende hovedtrener Mike Tomlin ble ansatt i forkant av 2007-sesongen.
Liste over Offensive Coordinators
Kilde:
Liste over Defensive coordinators
Kilde:
Media
Per 2006 er Steelers sine hovedstasjoner på radio WDVE 102.5 FM og WBGG 970 AM. Begge stasjonene eies av iHeartMedia. Kamper sendes også på 51 radiostasjoner i Pennsylvania, vestlige Maryland, Ohio og nordlige Vest-Virginia. Kommentatorene er Bill Hillgrove og Tunch Ilkin, med Craig Wolfley so sidelinjereporter. Myron Cope, som var ekspertkommentator over lengre tid og fant opp "Terrible Towerl", pensjonerte seg etter -sesongen, og døde i 2008.
Kamper i sesongoppkjøring som ikke sendes på riksdekkende TV vises på CBS-eide KDKA-TV, kanal 2; CW-eide WPCW, kanal 19; og AT&T SportsNet Pittsburgh. KDKA-TVs Bob Pomeani og tidligere quarterback for Steelers Charlie Batch kommenterer sesongoppkjøringskamper, samt programmet Steelers Kickoff under seriespill før The NFL Today sendes. Pompeani og tidligere lineman for Steelers Chris Hoke er også vertene på Xfinity Xtra Point etter kampene på dager hvor CBS ikke har ukens doubleheader. Når CBS har en doubleheader sendes programmet på WPCW. Coach Mike Tomlins ukentlig pressekonferanse sendes direkte på AT&T SportsNet Pittsburgh. Både Batch og Hoke erstattet tidligere lineman Edmund Nelson, som pensjonerte seg i 2015.
Steelers har en riksdekkende kontrakt med Grupo Imagen for radiorettigheter til kampene deres i Mexico; Imagen sender Steelers-kamper på sine stasjoner i 17 byer i Mexico.
Laget er kjent for å ha skapt flere velkjente idrettskommentatorer over årene. Den mest kjente er trolig Myron Cope, som var Steelers sin ekspertkommentator i 35 sesonger (1970-2004). Flere andre Steelers-spillere har hatt karrierer i media etter å ha avsluttet spillerkarrieren sin.
Avis
Steelers Digest er den eneste offisielle avisen for Pittsburgh Steelers. Den har blitt publsiert i 22 år, og gis for tiden ut av Dolphin/Curtis Publishing i Miami, Florida, som også håndterer flere andre publikasjoner. Avisen sendes i posten ukentlig til abonnenter. I seriespill sendes den ut etter hver kamp, og blir publisert så lenge Steelers er med i sluttspillet. Etter en Super Bowl-seier har et ekstrabidrag blitt publisert, som følges av en forhåndsvisning av draftet, oppsummering av draftet, og en utgave for treningsleiren annenhver måned, inn i sesongoppkjøringen. Det er vanligvis 24 utgaer av avisen hvert år.
Steelers i populærkultur
Steelers har spilt en rolle i flere filmer og TV-serier opp gjennom årene:
Fornøyelsesparken Kennywood nær Pittsburgh åpnet sommer 2019 et nytt område dedikert til Pittsburgh Steelers, kalt "Steelers Country", med en berg-og-dal-bane kalt "Steel Curtain". Området har også en restaurant kalt "End Zone Restaurant".
The Chuck Noll Foundation for Brain Injury Research
Steelers hjalp til med lanseringen av The Chuck Noll Foundation for Brain Injury Research i november 2016 gjennom en donasjon på $1 million. Organisasjonen, som ble startet av Steelers sin president Art Rooney II, fokuserer på utdanning og forskning relatert til hjerneskader og sportsrelaterte hjernerystninger.
I juni 2017 annonserte Steelers en årlig veldedighetstur som samler inn penger til organisasjonen.
Håvard Østgaard
Håvard Østgaard er en norsk skytter som i 2017 ble verdensmester i dynamisk sportsskyting med rifle i Standard-divisjonen under IPSC Rifle World Shoot. Her tok han også lagsølv med landslaget sammen med Kenneth Handberg, Ove Jonny Skundberg og Sverre Idland. I 2015 tok Håvard fjerdeplass i europamesterskapet i rifle (IPSC European Rifle Championship). Han har i tillegg en rekke nordiske og norske mesterskapstitler, og har vunnet Nordisk mesterskap IPSC rifle to ganger (2015 og 2016), Norgesmesterskapet IPSC rifle tre gamger (2014, 2015 og 2016) samt Norgesmesterskapet IPSC tournament fire ganger (2012, 2014, 2015 og 2016).
Chaoyang (Shantou)
Språket teochew, et minnan språk, har hjemstavn i denne delen av Kina.
Industri
Storkommunen Guiyu i Chaoyang har (2006) Kinas største recyclingsanlegg for elektronikkavfall.
Administrative enheter
Med befolkningstall fra 2003.
Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Gunnar Havstad
Gunnar Havstad (født 21. januar 1901, død 16. september 1973) var en norsk billedhugger og forfatter, mest kjent som prisbelønt tinnsmed og kannestøper.
Som svært ung forsøkte han seg som kobbersmed hjemme på Nordstrand. Han studerte under Carl Milles som var professor ved Kungliga Konsthögskolan i Stockholm. Derpå etablerte han sitt Havstad Tinn på Blylaget utenfor Nesodden i 1928. I 1931 ble Aksel Sandemose nabo og medarbeider (han navnga blant annet Jomfrukannen), og fikk Havstads hjelp til oversettelse av En sjømann går i land utgitt 1931. Sandemoses sønn Bjarne Sandemose gikk i tinnsmed-lære hos Gunnar Havstad.
Gunnar Havstad var gift med Iben Sinding som var datter av Sigmund Sinding. Hans produkt ble solgt verden over, og han mottok designpris fra Milano. Norsk Kunstnerleksikon om Gunnar Havstad:
''H. begynte som billedhugger og laget flere pregnante portrettbyster, f.eks.Gabriel Scott (1928). I 1930 etablerte han verksted for tinnarbeider på Blylaget, Nesodden. Hans arbeider innebar en renessanse for tinn som materiale idet han frigjorde det fra hevdvunne former og skapte moderne typer i et funksjonalistisk formspråk.''
Sønnen Sveinung Havstad driver i dag bedriften videre i det samme verkstedet som i 1928, og bjella i Bjellesauprisen er fra firmaet. Bedriften var i perioden 1997-2007 lokalisert på Fedje for å lage brand name produktet "Hadeland Tinnstøperi" til l Atle Brynestad, inntil han flyttet fabrikasjonen til Asia. Gunnar Havstads barnebarn, Gjermund Havstad var da med som eier og designer i bedriften.
Offentlige arbeider
Utsmykninger og verk i offentlige samlinger:
Errors Party
Errors Party er et av Norges eldste aktive datatreff, og har blitt avholdt over 100 ganger siden oppstarten i 1994. Datatreffet avholdes hver påske og romjul i Meland Aktiv-hallen på Frekhaug i Alver kommune i Hordaland.
Amdy Faye
Amdy Moustapha Faye (født 12. mars 1977 i Dakar) er en senegalesisk fotballspiller som for øyeblikket spiller for Leeds. Han spilte sist for Stoke i Premier League, men ble frigitt ved sesongslutt 2009/2010. Han har tidigere spilt for AJ Auxerre, Portsmouth FC, Newcastle United, Charlton Athletic, Glasgow Rangers og Stoke City.
Roque Sáenz Peña
Roque Sáenz Peña Lahitte (født 19. mars 1851, død 9. august 1914) var president i Argentina fra 12. oktober 1910 til 9. august 1914, da han døde mens han innehadde embetet. Han var sønnen til den tidligere presidenten Luis Sáenz Peña.
Han var ansvarlig for at den berømte Lov 8871 ble vedtatt, kjent som"Sáenz Peña-lov", som sterkt reformerte det argentinske valgsystemet med hemmelige valg, allmenn og obligatorisk stemmerett for menn. Dette endte effektivt valgfusket som det konservative argentinske oligarkiet hadde stått for, og banet vei for framveksten av Unión Cívica Radical ved de første frie valgene i landet. Avenida Roque Sáenz Peña i Buenos Aires er oppkalt etter ham.
Han deltok i salpeterkrigen (1879–1883) som offiser i Perus arme, og var fengslet av Chile i seks måneder.
Hafslo kirke
Hafslo kirke (Hafslo kyrkje) er en langkirke fra 1878 i Luster kommune i Vestland fylke.
Roque Sáenz Peña
Hans datter giftet seg med Carlos Saavedra Lamas.
Hafslo kirke
Byggverket er i tre og har 300 plasser.
Adkomst til stedet er via fylkesvei 337.
Det er kirkegård ved kirken.
Tidligere kirke
Før dagens kirke ble oppført, hadde Hafslo en stavkirke fra middelalderen. I 1876 utarbeidet Johan Faye planer for å utvide denne, men byggekomiteen ombestemte seg og ville ha ny kirke i stedet. Det ble tatt utgangspunkt i Fayes planer med merknader fra Jacob Wilhelm Nordan ved oppførelsen av den nye kirken.
KesjYOU
KesjYOU (kasakhisk: КешYOU, og i enkelte tilfeller stavet Кешью, som betyr «kasju») er en kasakhisk jentetrio som ble dannet den 10. april 2006 av produsenten Bajan Jesentajeva. Gruppa består av Elizat Berikova, Balzjan Bidasj, Sara Amangeldi og Nazym Äbildina. Alle de originale medlemmene av KesjYOU har sluttet av ulike årsaker.
Gruppa har blant annet gitt ut sangene «Asyqpa» og «Qazaq qyzdary» i 2012. I mai 2013 ble «Twğan zjer» gitt ut og i november samme år deltok de i den kasakhiske musikkonkurransen Turkvizyon med melodien «Rizamyn».
KesjYOU vant prisen for beste jentegruppe under tildelingene av musikkprisen «Astanas stjerne» i 2013 og 2014.
Adnan
Adnan (arabisk: عدنان) er et mannsnavn med før-islamsk arabisk opprinnelse og med betydningen «varig, den som slår seg ned». Navnet har samme etymologiske opprinnelse som Edens hage i Bibelen og den jemenittiske byen Aden.
Kjente personer med navnet
Personene i listen er ordnet kronologisk etter fødselsår.
Franske postkort
Franske kort er erotiske kort i postkortstørrelse med fotografier av nakne eller halvakne mennesker, gjerne kvinner. Kortene, som ble produsert i store mengder rundt slutten av det nittende århundret og de første årtiene av det tyvende, kan oppfattes som tidlig pornografi. Trykksakene var ulovlige i flere land, og til tross for betegnelsen kunne de ikke sendes i posten.
Kortene ble med tiden erstattet av Pinup-bilder, som imidlertid sjeldent var så eksplisitte som de franske postkortene.
Uno Palmström
Uno Palmström (født 9. august 1947 i Vänersborg i Sverige, død 27. april 2003 i Stockholm) var en svensk forfatter, journalist, redaktør, oversetter og forlagsmann.
Palmström var utdannet ved Journalisthögskolan i Göteborg. Han arbeidet som journalist i Göteborgs-Tidningen i Göteborg og i Stockholm, senere som forlegger i Arbetarkultur, forlagsredaktør i forlaget Askild & Kärnekull, forlagsredaktør og forlagssjef på forlaget Rabén Prisma. Fra 2002 og inntil sin død i 2003 var han sjefredaktør for bransjetidsskriftet Svensk Bokhandel.
I 1976 debuterte Palmström med kriminalromanen Kuppen, den første i en serie med den lettere alkoholiserte Dagens Nyheter-journalisten Olle Lyck i hovedrollen. Utover sitt kriminallitterære forfatterskap skrev han også barne- og ungdomsbøker. Han dramatiserte i 1980 sine romaner System 84 og ''Mördare! Mördare! for fjernsyn, og skrev i 1985 sammen med Anna-Maria Hagerfors manus for fjernsynsserien Nya Dagbladet''.
Stephen Kelly
Stephen Michael Kelly (født 6. september 1983) er en irsk fotballspiller som for tiden er klubbløs. Han har også spilt fast på.
Bever (band)
Bever var et norsk progrock-band fra Sandnes som ble startet i 1989. Grunnlaget for spillestilen ligger i bandet Primus sin stil, men har også blitt kalt en krysning mellom Primus og King Crimson. De spilte på Quartfestivalen i 1995.
Bandet var på Hotell Neptun ved Mjøsa og spilte inn 17 låter sommeren 1993.
Medlemmer
Åsmund Olav Windsland spilte gitar fra oppstarten og til høsten 1989. Med denne besetningen ga bandet ut en så kalt demokassett.
Torfinn Øverland kom inn etter Windsland, som gitarist og på     låtskriversiden, t.o.m. utgivelsen av "Gnu" 1991.
Diskografi
I tillegg har de medvirket på følgende samlinger:
Frans Timmermans
Franciscus Cornelis Gerardus Maria «Frans» Timmermans (født 6. mai 1961 i Maastricht) er en nederlandsk politiker (Partij van de Arbeid). Han ble 5. november 2012 utnevnt til Nederlands utenriksminister. Timmermans var fra 1998 til 2007 medlem av parlamentet. Han tiltrådte som europakommissær første visepresident av Europakommisjonen (Juncker-kommisjonen) per 1. november 2014. Han ble i 2019 på nytt valgt som første visepresident, som medlem av Van der Leyen-kommisjonen, med arbeidsområdet en europeisk grønn avtale, konkretisert i Green Deal. Timmermans far var diplomat og begge bestefedre gruvearbeidere. Han har studert fransk litteratur og vært medlem av Europabevegelsen i Nederland. Timmermans er gift og har fire barn.
Seal Nunataks
Seal Nunataks eller Sealnunatakene er en gruppe på 16 nunataker som strekker seg i vest-nordvestlig retning fra Robertsonøya og som stikker opp av den nordlige delen av Larsen isbrem, øst for Cape Fairweather på Nordenskjöld Coast i Graham Land på Antarktishalvøya. Nunatakene har blitt beskrevet som separate vulkanventiler eller restene av en stor skjoldvulkan. Den høyeste av dem reiser seg 368 meter over havet. Nunatakene har form som pyroklastiske kjegler.
Sealnunatakene ble oppdaget og grovt kartlagt den 11. desember 1893 av en norsk hvalekspedisjon under ledelse av Carl Anton Larsen, som ga dem navnet Seal Islands, et navn som også finnes på britiske kart fra 1901 og 1916. Larsen ga også navn til en rekke enkelttrekk i gruppen. «Øyene» ble kartlagt på nytt i oktober 1902 av Den svenske antarktisekspedisjonen (1901–03) under ledelse av Otto Nordenskjöld, som etter nærmere undersøkelser valgte å karakterisere dem som nunataker (snarene enn som øyer). Falkland Islands Dependencies Survey (FIDS) gjennomførte en ny kartlegging av området i 1947 og ga det navnet Seal Nunataks. Advisory Committee on Antarctic Names (US-ACAN) aksepterte dette navnet samme år, mens UK Antarctic Place-Names Committee (UK-APC) fulgte etter i 1951.
Frem til FIDS' kartlegging i 1947 hadde området blitt omtalt med en rekke forskjellige navn: Sar-Inseln, Löwen-Insel, Löwen-Inseln, Sea-Lion Islands, Robben-Insel, Robben Inseln, Dirck Gerritszarkipelagen, Dirk Gerritz Archipelago, Archipel des Phoques, Jason Island (på britisk kart fra 1901; navnet viser antagelig til en av nunatakene i gruppen), Islas de las Focas (på Irízars Argentina-kart fra 1903; navnet betyr «selenes øy»), Îles des Phoques (navnet betyr «selenes øyer»), Nunataks des Phoques, Säl-Nunatakerna (på svensk; kan oversettes med «Selnunatakene») og Robben Nunataks (robben betyr «seler» på tysk). I dag omtaler Argentina området som Nunataks Foca, mens Chile bruker Nunataks Seal.
Til Sealnunatakene hører følgende nunataker (fra øst mot vest): Christensen Nunatak, Oceana Nunatak (på Robertsonøya), Pollux Nunatak, Castor Nunatak, Larsen Nunatak, Murdoch Nunatak, Arctowski Nunatak, Hertha Nunatak, Gray Nunatak, Donald Nunatak, Åkerlundh Nunatak, Bruce Nunatak, Dallmann Nunatak, Evensen Nunatak, Bull Nunatak og Pedersen Nunatak.
Li Yanfeng
Li Yanfeng (født 15. mai 1979) er en kinesisk friidrettsutøver, som konkurrerer i diskoskast. Hun representerte Kina under Sommer-OL 2008, der hun ble nummer 7.
Kongregasjonen for avlater og relikvier
Kongregasjonen for avlater og hellige relikvier (latin: Congregatio Indulgentiarum et Sacrarum Reliquiarum eller Congregatio Indulgentiis Sacrisque Reliquiis Praeposita) var en kardinalskongregasjon i den romerske kurie. Den ble opprettet av pave Klemens IX den 6. juli 1669 med bullen In ipsis Pontificatus. Dens oppgaver var undersøkelsen av avlater og granskningen av relikviers ekthet.
Kongregasjonen ble ledet av en kardinalprefekt, som ble støttet av ytterligere kardinalsmedlemmer, en sekretær og en rekke konsultorer. Medlemmer i kraft av sine embeder var pavens sakristan, Magister sacri palatii og Promotor Fidei.
Windham County (Vermont)
Windham County er et fylke i den amerikanske delstaten Vermont. Det ligger i det sørøstlige hjørnet av staten og det grenser mot Windsor County i nord og Bennington County i vest. Det grenser også mot delstatene New Hampshire i øst og Massachusetts i sør.
Kongregasjonen for avlater og relikvier
Den 28. januar 1904 ble kongregasjonen med motu proprio fra pave Pius X, Quae in Ecclesiae, forent med Rituskongregasjonen. Men etter kuriereformen i 1908 og offentliggjørelsen av kirkeloven av 1917 ble den tidligere kongregasjonens oppgaver overført til Det hellige officium og Det apostoliske pønitentiarat.
Windham County (Vermont)
Windham Countys totale areal er 2,067 km² hvorav 24 km² er vann. I 2010 hadde fylket 44,513 innbyggere, og administrasjonssenteret ligger i byen Newfane.
Joranger kirke
Byggverket er i tre og tømmer og har 85 plasser.
World Student Christian Federation
World Student Christian Federation (Ofte forkortet WSCF) er en internasjonal kristen studentbevegelse stiftet i 1895. Organisasjonen er representert i Norge gjennom Norges kristelige studentforbund.
Joranger kirke
Veggene i skipet og koret har dekormaling med ranker og draperier. Interiøret har vært overmalt og blitt avdekket igjen.
Lebesby (bygd)
Lebesby (nordsamisk: Davvesiida) er ei bygd i Lebesby kommune i Finnmark. Den ligger ved Lebesbybukta på østsida av Laksefjorden. Grunnkretsen Lebesby hadde 102 innbyggere pr. 1. januar 2019.
Joranger kirke
Det er kirkegård ved kirken.
Lebesby (bygd)
Fylkesvei 888 går gjennom bygda, og avstanden til kommunesenteret Kjøllefjord er 94 kilometer. Her ligger Lebesby kirke og Lebesby oppvekstsenter. Stedet var tidligere også administrasjonssenter for kommunen. Viktigste næringsveier er fiske og landbruk, samt anleggs- og entreprenørbransjen og offentlig og privat tjenesteyting.
Historie
Arkeologiske utgravninger gjort på 1920-tallet viste at det vært bosetning på stedet fra eldgammel tid, med funn fra yngre steinalder til middelalderen.
Koreograf
Koreograf er en yrkesbetegnelse på en som bedriver koreografi, det vil si planlegger og utformer det estetiske i dans og bevegelse. Vanlige arbeidsområder er innen teater, film og annen scenevirksomhet og som lærere ved diverse balletter og akademi.
Anton Cajtoft
Björn Anton Cajtoft (født 13. februar 1994) er en svensk fotballspiller som spiller for Bryne Fotballklubb.
Paimion Rasti
Paimion Rasti (stiftet 2004) er en finsk orienteringsklubb som holder til i Pemar (finsk: Paimio) sørvest i Finland.
Klubbfargene deres er rød, grønn og hvit.
Paimion Rasti har flere løpere som hevder seg internasjonalt, og har gode resultater å vise til fra verdens største klubbstafetter, Tiomila og Jukola.
20. september 2016 ble det klart at fem ganger verdensmester i orientering, Olav Lundanes, skulle løpe for Paimion Rasti i 2017-sesongen
Alexander the Great
«Alexander the Great» er den åttende og siste sangen på Iron Maidens sjette album Somewhere in Time, utgitt i 1986.
Sangen handler om Aleksander den store. Han var en mektig makedonsk konge og hærfører som levde på 300-tallet f.Kr.
Alexander the Great (song)
Viggo (tegneserie)
Viggo er en tegneserie skapt av den belgiske tegneserieskaperen André Franquin. På originalspråket heter han Gaston Lagaffe. “Lagaffe” betyr omtrent noe sånn som bommert på fransk. Serien omhandler den arbeidsskye Viggo som driver sine kolleger og venner til vanvidd med sine kokkekunster og eksperimenter. Beryktet ble blant annet Viggos selvbygde musikkinstrument, Viggofonen.
Bakgrunn
Franquin ble fort mer glad i Viggo enn i Sprint, og gjennom hele 60-tallet var hans produksjon av Sprint nokså begrenset (ca. 25-26 sider i året), da han konsentrerte seg mer og mer om sin ukentlige halvside med Viggo. I 1968 forlot derfor Franquin Sprint-serien for å vie seg helt til Viggo. Heretter leverte han hver uke en ny side med Viggo helt fram til 1983, deretter mer sporadisk. Men Franquin fortsatte å tegne Viggo til det siste. Da han døde, lå det fire Viggo-sider på tegnebordet hans. To var ferdige, en manglet noen bobler, og på den siste siden var et par bilder ikke tegnet.
Karakteren Viggo
Viggo forble like lat overfor sine arbeidsoppgaver som han var i starten, men han utviklet etter hvert en foretaksvirksomhet og oppfinnsomhet som slo ut på helt andre områder. Han har en formidabel evne til å engasjere seg i alt som ikke har noe med jobben å gjøre og en lang rekke oppfinnelser gjør livet på redaksjonen til et sjansespill for de andre ansatte. Katastrofene hans oppfinnelser medfører møter han med sin faste replikk: “Hva i…?!”. Jobben hans er, formodentlig, å ta seg av lesernes brev, en stadig voksende haug av ubesvarte brev, og Kvikks og Plommesens forsøk på å få ham til å gjøre noe med det er et vedvarende tema i serien.
Viggo veksler mellom perioder med ekstrem latskap der det nærmest er umulig å vekke ham, og hyperaktivitet der han driver med sine oppfinnelser eller leker seg på andre måter. I løpet av årene har han eksperimentert med kokkekunst, musikk, dekorasjon, kjemi og mange andre hobbyer, alle med katastrofale resultat.
Viggo er svært glad i dyr. Den mest sentrale er en depressiv, aggressiv måke og en hyperaktiv katt, men han har også en mus og en gullfisk. Dyrene framstilles som oftest mer realistiske enn dyrene i Sprint-serien, i det vi ikke har tilgang til deres tanker.
Man kan spørre seg hvorfor Viggo aldri fikk sparken. Svaret på det er ganske enkelt at siden Viggo arbeidet i det samme forlaget som solgte Le Journal de Spirou, så var det faktisk bladets lesere som avgjorde hans skjebne. Helt spesifikt mottok forlagets redaksjon et stort antall leserbrev og var nødt til å beholde Viggo. Det var Kvikk som, åpenbart irritert, leste opp beslutningen i en stripe publisert i albumet Alle tiders Viggo.
“Kjære lesere av Viggo... Jeg har fått gleden av å bringe en strålende nyhet! På oppfordring fra utallige lesere vil vårt blad fra i dag av bringe videre Viggos opplevelser her i huset… Dette håper jeg tilfredsstiller leserne... Det er de tvilsomme kompisene Jidéhem og Franquin som har fått oppgaven å stå for de ukentlige rapportene om denne personens vanvittige påfunn”.
Viggos med- og motspillere
Kvikk (Fantasio), som også hadde en sentral rolle i Sprint-serien, var Viggos sjef inntil 1968. Da Franquin sluttet å tegne Sprint (Spirou), måtte han skrive Kvikk (samt Sprint, som tidvis også var med) ut av serien. I Viggo-serien er Kvikk en slags irritert farsfigur for Viggo. Franquin angret senere at han hadde brukt Kvikk på denne måten, da Kvikk i Sprint-serien selv hadde en klovnelignende rolle.
Plommesen (Léon Prunelle) overtar Kvikks rolle etter 1968. Han har enda kortere lunte enn sin forgjenger og har ikke bare arvet ansvaret med å få Viggo til å jobbe, men også oppdraget med å få underskrevet kontraktene med den rike forretningsmannen herr Parker (se lengre nede). På originalspråket roper Plommesen konstant "Rogntudju!", en omskriving av "Nom de Dieu" (Guds navn!).
Mons (Yves Lebrac) er en av tegnerne på redaksjonen. Selv om han normalt har et godt forhold til Viggo (i motsetning til hva gjelder Plommesen), så kan han reagere voldsomt når deadline for viktige arbeider nærmer seg. Fra tid til annen blir Mons med på Viggos påfunn, som regel med fatale konsekvenser.
Herr Høm (Joseph Boulier) er regnskapssjef for forlaget. Han sverger at han ikke vil hvile før han har oppsporet enhver bortkastet utgiftspost i magasinet, og dette retter seg naturligvis særlig mot Viggo. Han lykkes imidlertid aldri i sitt oppdrag.
Frøken Janne (M'oiselle Jeanne) blir introdusert i en stripe der Viggo har vunnet to billetter til et kostymeball. Viggo vil spørre en av jentene på redaksjonen om hun vil være med, og det viser seg å være frøken Janne, fordi hun har en hestehale og Viggos kostyme nettopp er en hest. Hun har en dyptfølt respekt og beundring for Viggo, men deres forhold forblir platonisk.
Bartje (Bertrand Labévue) er Viggos fetter og gode venn. Hans etternavn på originalspråket, La Bévue, er i likhet med Viggos, La Gaffe, et synonym for å begå en bommert eller tabbe seg ut. Bartje har ikke det samme lyse sinn som Viggo og lider ofte av depresjoner – en tilstand Franquin også slet med.
Herr Parker (Aimé De Mesmaeker) er en rik forretningsmann som eier blant annet et privatfly (inntil Viggo ødelegger det). Han deler ofte Plommesens purpurrøde ansiktsfarge, når underskrivingen av kontraktene igjen og igjen går i vasken på grunn av Viggo.
Konstabel Strøm (Joseph Longtarin) er en politimann som arbeider i nærheten av Viggos arbeidsplass. Han har ansvar for å påse at trafikkreglene blir fulgt og at ingen parkerer ulovlig. Han ser det som sin livsoppgave å passe på at parkeringsbestemmelsene blir overholdt og parkometeravgiftene betalt. Viggo er selvsagt hans yndlingsoffer, men de fleste forsøk på å knipe Viggo ender bare i frustrasjoner for konstabel Strøm.
Maciej Staręga
Maciej Staręga (født 31. januar 1990) er en polsk langrennsløper. Han representerte landet sitt under vinter-OL 2014 i Sotsji, der hans beste resultat var nummer 66 på 15 kilometer klassisk.
Viggo (tegneserie)
Viggos med- og motspillere
Det lokale brannkorpset kan etter hvert veien til forlaget i blinde, det er en vei de må tilbakelegge både titt og ofte. Det er ikke få av Viggos påfunn som ender med eksplosjoner, branntilløp og større skader på bygningsmassen.
Maciej Staręga
Hans første topp fem-plassering i verdenscupen kom da han ble nummer fem på sprint fristil under Ski Tour Canada 2016.
I juni 2019 giftet han seg med den polske skiskytteren Monika Hojnisz.
Viggo (tegneserie)
Album i serien
En samleboks med alle norskoversatte album i fire bind ble utgitt i 2016 med navnet Den samlede Viggo ISBN 9788242954527.
Eksterne lenker
Gaston Lagaffe Gaston Lagaffe
Verdens største show
Verdens største show (originaltittel: The Greatest Show on Earth) er en amerikansk dramafilm fra 1952 regissert og produsert av Cecil B. DeMille. Hovedrollene spilles av Betty Hutton og Cornel Wilde, mens andre sentrale roller spilles av Charlton Heston og James Stewart. Den ble belønnet med to Oscar, inkludert for Beste film, og tre Golden Globe.
Filmen var inspirasjonskilde for TV-serien The Greatest Show on Earth som gikk på amerikansk TV fra 1963-64.
Om filmen
Verdens største show har bare fått 41% på Rotten Tomatoes.
VGs anmelder gav den terningkast fire og skrev: «''En feiende flott sirkusfilm med et mylder av førsteklasses artister. Betty Hutton svinger seg himmelhøyt i trapeser, og James Stwart har latt oppfylt sitt livs drøm om i spille klovn''».
Journalist Sven Egil Omdal beskrev den i 2010 på følgende måte: «Når Cecil B. de Mille møter Ringling Brothers og Barnum blir det selvfølgelig overdådig sirkus, men ikke særlig til plot.».
Innspilt på steder som Cedar City i Utah, Philidelphia, Sarasota i Florida, Washington og i Paramount Studios i Hollywood.
Priser
Oscar for beste film og beste manus. I tillegg nominert i kategoriene regissør, kostyme og klipp. Golden Globe for beste dramafilm, beste regissør og beste foto.
Whalsay
Whalsay (norrønt: Hvalsey, «Hvaløya») er den sjette største øya i Shetlandsøyene. Det største tettstedet er Symbister hvor øyas fiskeflåte er basert. Fergeforbindelse Laxo og Vidlin på Mainland. Øya har også en flystripe. I henhold til folketellingen av 2011 har øya en befolkning på 1 061 personer.
Geografi
Whalsay er også kjent som «The Bonnie Isle», bonny er et skotsk ord for «vakker», og isle betyr «øy». Whalsay ligger øst for Mainland og har et område på 20 km2. Hovedbosetningen er Symbister, hvor fiskeflåten er basert. Flåten er sammensatt av både pelagisk skip og bunnfartøy. Andre hovedbosetninger er Clate, Isbister, Sandwick, Saltness, Huxter, Challister, Marrister, North Park og lengst nord ligger Skaw.
Øya er fruktbar dekket av torv og små innsjøer (loch), og er ganske tett befolket, med smågårdsdrift på andreplass etter fiske som de viktigste lokale næringene. De fleste av øyas fasiliteter er å finne rundt Symbister, selv om det er en golfbane med 18 hull ved Skaw, den nordligste i Storbritannia.
Historie
Øyas historie har vært preget av fiske, også i norrøn tid, hvilket øyas navn indikerer. Handel med Hansaforbundet var av økonomisk betydning for Whalsay, først omtalt i et dokument i 1557. Først via kontoret i Bergen i Norge, senere direkte med Hamburg og Bremen. Tørrfisk, særlig torsk og lange, ble eksportert i bytte av frø, tøy, jernredskaper, alkohol og diverse luksusvarer. Etter en gradvis nedgang, endte denne fasen i 1707 med vedtakelsen av unionsloven hvor Skottland og England ble forent, og nye skattebestemmelser gjorde den gamle handelen uattraktiv. Et minne fra 1500- eller 1600-tallet i havnen i Symbister er handelsstasjonen som tidligere var kjent som Bremen Booth (tysk: Bremer Bude). Dette lageret ble bare benyttet i sommermånedene, sammen med den nærliggende omlastningsbygningen på brygga.
I perioden som fulgte ble fokuset skiftet til fangst av sild, og den høyeste verdien av fiskfangsten var i 1832. Ytterligere store faser var på slutten av 1800- og midten av 1900-tallet, vekslende med betydelige nedganger i de mellomliggende årene.
Fra midten av 1500-tallet var familiemedlemmer av godseierene Bruce av Symbister lairdene på Whalsay, og de overtok raskt eiendomsretten til landet både her og i Dunrossness. Kostnadene for Symbister House, som de bygde som et herskapshus i 1832, regnes som årsaken til deres tilbakegang, og familien døde ut i 1944.
Forfatteren Hugh MacDiarmid (1892-1978) var bosatt på Sudheim på 1930- og tidlig på 1940-tallet. Hans egentlige navn var Christopher Murray Grieve, og Grieve House er nå en av Shetland Amenity Trusts Böds som tilbyr økonomisk, selvbetjent innkvartering i en tradisjonell bygning. Hugh MacDiarmid bodde ni år dette bondehuset hvor han skrev flere av sine beste verker. Det er fortsatt uten elektrisitet.
Fiske fortsatte å være en betydelig inntektskilde for øya. Et lite antall enorme supertrålere skrapte havet for fisk og gjorde enkelte svært rike på utnyttelse av havressursene. Det ble sagt at på 2000-tallet hadde Whalsay flere millionærer per innbygger enn noe annet sted i Storbritannia. En skandale rammet øya i 2012 da flere lokale fiskere ble dømt for «kynisk og avansert» fiskesvindel ved at flere fiskere ble dømt for å ha underrapportert fangstene sine i strid med EUs kvoter og ulovlig fangst av fisk verdt millioner av pund.
Granadamassakeren
Granadamassakeren fant sted den 30. desember 1066 (9. tevet 4827; 10. safar 459 AH) da en muslimsk forlkemende stormet det kongelige palass i Granada, som den gang var i den muslimskstyrte al-Andalus, myrdet den jødiske vesir Joseph ibn Naghrela og massakrerte mange av de jøder som var bosatt i byen.
Joseph ibn Naghrela
Joseph ibn Naghrela, eller Joseph ha-Nagid (hebraisk: רבי יהוסף בן שמואל הלוי הנגיד) Ribbi Yehosef ben Shemu'el ha-Lewi ha-Nagid; arabisk: ابو حسين بن النغريلة Abu Hussein bin Naghrela; født 15. september 1035 – 30. desember 1066), var visir til berbernes kong Badis al-Muzaffar av Granada under maurernes herredømme over Andalucía, og var leder av det jødiske samfunn der. Joseph var født i Granada, som eldste sønn av rabbien, sikteren og krigeren Sh'muel ha-Nagid. Han fikk grundig skolegang og begynte tidlig å dikte og forfatte. Han studerte under farens ledelse, og sannsuyligvis under R'Nissim I år 1049 giftet Joseph seg med R' Nissim's datter
Etter R' Shmuel's død etterfulfte Joseph ham som visir og rabbi, og ledet også en viktig yeshiva der han underviste blant annet rabbi Isaac ben Baruch ibn Albalia og rabbi Isaac ibn Ghayyat.
Rabbi Abraham ibn Daud beskrev Joseph i rosende ordelag, men sa at han ikke var fullt så udmyk som faren, etter en uppvekst i luksus. 1906-utgaven av Jewish Encyclopedia fastslår at arabiskre kronikører nedtegnet at han verken fulgte sine fedres tro, eller noen annen tro, men det betviles at han noensinne skal åpent ha erklært islams prinsipper som absurde. Arabiske diktere priste hans åpenhet.
Opptakt
Jewish Encyclopedia skriver at Joseph «kontrollerte» kongen og «omgav ham med spioner»."
Monarker
Monarker eller monarkfamilien (Monarchidae) er en familie av spurvefugler som består av 105 arter (261 taxa) fordelt i 16 slekter. Familien hører til gruppen med sangfugler og inkluderer også to arter (i slekten Grallina) fra den tidligere skjærelerkefamilien (Grallinidae), som har inngått.
Granadamassakeren
Opptakt
Han ble også anklaget for flere voldshandlinger, noe som oppflammet en vrede blant berberne, som var den herskende majoritet i Granada. Den bitreste av hans fiender var Abu Ishak of Elvira, som håpet på en stilling ved hoffet og skrev et smededikt mot Joseph og jødene. Diktet gjorde intet inntrykk på kongen, som stolte på Joseph men skapte stor bevegelse blant berberne.
Monarker
Biologi
Monarkene består hovedsakelig av tropiske arter, som typisk lever i Afrika sør for Sahel, Sørøst-Asia nord til Japan, Wallacea og Australasia, samt på tropiske øyer i Stillehavet som inngår i Oseania, inkludert på Hawaii. Noen få arter har også utvidet hekkeområdet til breddegrader med mer temperert klima og trekker til varme strøk om vinteren. Blant disse er flere arter i slekten Myiagra, som både finnes sør i Australia og på Tasmania. Gallaparadismonark hekker nordover til Ferganadalen i Sentral-Asia, og Terpsiphone incei finnes nordover til Primorskij kraj i Russlands fjerne østen.
Artene i denne familien består av små til store (9–50 cm) fugler med semilange til lange stjerter. Den minste arten blir omkring 9 cm inkludert stjerten og veier kun cirka 5–7 g. Den største arten blir omkring 50 cm og veier cirka 18–22 g. Mange har strålende farger, mens andre er duse og mer kamuflasjefargede. Alle artene er trelevende insektetere og stor sett monogame og territoriale. Tre arter er også kjent for kooperativ hekking. Redene er åpne og formet som ei skål på ei grein, typisk i kløften der grenen splitter. Noen arter utsmykker redene med lav og lignende.
Granadamassakeren
Opptakt
Det ble så spedt et rykte om at Joseph aktet å drepe Badis og overlate riket til Al-Mutasim av Almería, som kongen lå i krig med, od deretter drepe Al-Mutasim og bemektige seg kronen selv.
Massakeren
Den 30. desember 1066 stormet ippildnede muslimre det kongelige palass der Joseph hadde søkt tilflukt, grep ham og korfestet ham. Under den påfølgende massaker ble mange av Grenadas jøder drept. Jewish Encyclopedia mener at «mer enn 1.500 jødiske familier, bestående av 4.000 personer» ble drept på én dag. (Senere utgave av leksikonet oppgir ikke tapstall.) Josephs hustru flyktet til Lucena med sønnen Asarias.
Monarker
Inndeling
Inndelingen av monarker følger HBW Alive og er i henhold til Coates et al. (2017). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.
Datavirus
Datavirus eller virus er et type program som har en evne til å reprodusere seg selv. Virus kan ikke spre seg uten at den bringes med en vert. Den sprer seg ved å kopiere programkoden inn i eksekverbare filer, "boot" sektorer på disketter og harddisker og i dokumentmakroer. Datavirus sprer seg typisk over flere faser. Merk at det er variasjon i mønsteret fra datavirus til datavirus:
Granadamassakeren
Massakeren
Ifølge historikeren Bernard Lewis anses massakeren «usually som en reaksjon i den muslimske befolkning mot en mektoig og prangende jødisk visir». Lewis skriver: «Particularly instructive in this respect is an ancient anti-Semitic poem of Abu Ishaq, written in Granada in 1066. This poem .. is said to be instrumental in provoking the anti-Jewish outbreak of that year. ... Diatribes such as Abu Ishaq's and massacres such as that in Granada in 1066 are of rare occurrence in Islamic history.»
hendelsen er blitt karakterisert som en pogrom. Spivakovsky stiller spørsmålstegn ved ofrenes antall.
Datavirus
Ormer
En variant av virus er ormer, som ikke trenger noen vert for spredning. Den har de mekanismer selv som trengs for spredning, men opptrer forøvrig på samme måte som virus. I tillegg til reproduksjon, kan både virus og ormer ha andre funksjoner. De kan være harmløse, og ikke ha annen funksjon enn spredning, til svært destruktive ved å slette alle data på harddisk og alle lagringsmedia som senere settes inn i maskinen. De kan være tidsbomber som går av på en gitt tid, eller logiske bomber som går av under en gitt forutsetning eller handling. Ofte er ormer benyttet for å avlytte brukeres passord og for å skaffe kontroll, og ta over maskinen. Ofte spres de gjennom e-post, og sender seg selv videre til alle på adresselista i e-postprogrammet.
Trojansk hest
En annen variant er Trojansk hest. Dette er uønsket programvare som utgir seg for noe annet, et produkt som folk gjerne vil ha. Jo mer populært, jo større vil sannsynligheten være for at programvaren blir lastet ned. Trojanske hester kan også ha funksjoner som gir brukeren inntrykk av at programvaren som er lastet er reell, og den skjulte programvaren kan opere fritt. Ofte inneholder Trojanske hester spionprogramvare, men kan også inneholde virus som starter å spre seg etter nedlasting.
Grunnkretser i Finnmark
Grunnkretser i Finnmark er liste over grunnkretser i kommuner i Finnmark.
Mikhail Artamonov
Mikhail Illarionovitsj Artamonov (russisk Михаил Илларионович Артамонов) (født 5. desember 1898, død 31. juli 1972) var en russisk historiker og arkeolog. Han regnes som grunnleggeren av studier av khazarene.
Artamonovs vitenskapelige karriere var på Universitetet i Leningrad. Han utgravde et stort antall av skytiske og khazarske gravhauger og bosetninger, den mest berømte var det khazarske festningen Sarkel, og utga en stor monografi om khazarene i 1969, Istoriya Khazar. Tidligere utgaver av dette verket, som uthever den enorme innflytelsen til khazarene på utviklingene av de tidlige rus og andre folkeslag, ble fordømt av de sovjetiske autoriteter, og tvang ham til å legge til en konklusjon som fastslo det motsatte, at khazarene ikke hadde noen større innflytelse.
Artamonov ble utpekt som direktør av museet Eremitasjen i Leningrad i 1951. 13 år senere ble han fjernet fra sin stilling for å ha akseptert en utstilling av russiske anti-realistiske kunstnere.
Cowboys from Hell: The Videos
Cowboys from Hell: The Videos er den første hjemmevideoen (uten å telle med selvutgitte Hot n Heavy Home Vid) fra heavy metal bandet fra Texas, Pantera.
Albuminformasjon
Videoen inneholder musikkvideoer og generelle bandopptak av bandet fra tidlig på 90-tallet. Denne sammen med to andre videoer ble gitt ut på 3 Vulgar Videos from Hell-DVD-en i 2000, og ble senere gjenutgitt i 2006.
Norges Gymnasiastsamband
Norges Gymnasiastsamband, forkortet NGS, ble stiftet i 1959 og var Norges første landsomfattende organisasjon for elever ved gymnas og senere studieretninger i videregående opplæring som førte fram til studiekompetanse ved videregående skoler. NGS slo seg sammen med Norsk Elevorganisasjon til dagens Elevorganisasjonen i 1999.
Historikk
Norges Gymnasiastsamband ble dannet i 1959 og hadde sitt utspring i misnøye blant en gruppe russeavisredaktører som ble sensurert av sine rektorer. I Oslo hadde det i mange år vært et elevutvalg for de høyere skoler med representasjon fra både gymnassamfunn, skoleaviser og elevråd. Det formelle initiativ til å stifte NGS ble tatt av daværende leder for Elevutvalget i Oslo, Tom Bjørndal og stiftelsesmøtet fant sted 16. november 1959 på Oslo handelsgymnasium, hvor Tom Monclair ble valgt som den første leder.
De første årene bygget NGS på representasjon både fra elevråd, skoleaviser og gymnassamfunn, men etter at elevrådene ble lovfestet i gymnasene fra 1964 ble organisasjonen fra 1965 bare bygget på representasjon fra elevrådene. Skoleavisene hadde noen år før dannet sin egen organisasjon Norsk Skoleavisråd (NORSAR).
Det var NGS' landsmøte som i 1964 vedtok å opprette Operasjon Dagsverk. Bak initiativet stod blant andre Tore Linné Eriksen. En annen viktig sak NGS var opptatt av, og fikk gjennomslag for, var lovfestet rett til elevråd. Resolusjoner med krav om seksualopplysning og nøytral religionsundervisning i skolen møtte derimot stor motstand fra konservative skolefolk og politikere.
Gjennom slutten av 1960-tallet ble også NGS og elevrådene arena for den allmenne politisering og til landsmøtet i 1970 forelå det forslag om å nedlegge NGS og erstatte NGS og elevrådene med interessekamporganisasjoner tilknyttet den politiske venstresiden. Forslaget ble nedstemt med 56 mot 20 stemmer, men NGS og elevrådene ble etter dette i større grad arenaer for partipolitisk maktkamp enn skolepolitiske interesseorganisasjoner.
Den radikale lederkandidaten Kjersti Mo, som var partipolitisk uavhengig, tapte med knapp margin ledervalget på NGS' landsmøte i mars 1993. Under konstitueringen av sentralstyret før sommerferien samme år ble nestleder, Olav Arvo Juntilla fra AUF marginalisert av det moderate flertallet i sentralstyret. Dette var den utløsende faktoren for dannelsen av NEO. På dagen for bruddet tidlig i august 1993 rapporterte Verdens Gang på sin førsteside at «Broilerfabrikken slår sprekker». NEO etablerte seg som langt mer positiv til skolereformen Reform 94 enn NGS. Fra og med det første året måtte NGS dele statsstøtten på en million kroner med NEO.
Frisbee under World Games 2013
Frisbee var en av sportsgrenene ved World Games 2013. Det ble konkurrert i én øvelse; ultimate. Konkurransen var mix, dvs. herrer og kvinner sammen, og konkurranseformen var round robin, slik at alle spiller mot alle, deretter bronsefinale og finale.
Dette var fjerde gang frisbee var med i World Games. Det deltok seks land; Australia, Canada, Columbia, Storbritannia, Japan og USA. USA vant konkurransen, og det var tredje gang de vant denne tittelen.
Allen County (Kansas)
Historie
De første hvite innbyggere i fylket kom i den første delen av 1855. Richard J. Fuqua kan ha vært den første, og han bosatte seg i dalen til Neosho-elven, i den nordvestlige delen av fylket, med sin kone, to gutter og tre jenter. B.W. Cowden og H.D. Parsons kom i mars og gjorde krav på jordstykker i dalen ved Neosho-elven, nær munningen av Elm Creek. Den neste bosettingen fant sted i nærheten av munningen av Deer Creek og ble foretatt av major James Parsons, hans to sønner, Jesse og James, og Mr. Duncan. I løpet av våren og sommeren fortsatte bosetningen ganske raskt, mesteparten langs og i nærheten av Neosho-elven. Selv om mange av de tidlige bosetterne i fylket støttet slaveri, ble få slaver brakt inn. Fristatsfolket viste så mye fiendskap mot slaveholdere at det ikke tok lang tid før de fleste av slavene enten var befridd eller hentet ut fra fylket av sine eiere. I løpet av sommeren og høsten 1856 fortsatte innvandringen, men ikke i stort omfang.